**Podpora zamestnanosti žien s malými deťmi**

**Národný projekt Rodina a práca**

Hlavným cieľom národného projektu Rodina a práca je podpora vytvárania prorodinného pracovného prostredia a podmienok pre zosúladenie rodinného a pracovného života, t.j. uľahčenie návratu žien do trvalého pracovného procesu.

V rámci projektu budú môcť zamestnávatelia prijať do trvalého pracovného pomeru najmä ženy s rodičovskými povinnosťami.

Ide o priamu podporu flexibilných foriem práce, ako sú kratší pracovný čas, delené pracovné miesto alebo domácka práca/telepráca. Druhy flexibilného pracovného času sú definované v Zákonníku práce 311/2011 Z.z.

***Pracovný pomer na kratší pracovný čas § 49 ZP- z***amestnávateľ môže so zamestnankyňou dohodnúť v pracovnej zmluve kratší pracovný čas, ako je ustanovený týždenný pracovný čas.

***Delené pracovné miesto § 49a ZP -*** je pracovné miesto, na ktorom si zamestnankyne v pracovnom pomere na kratší pracovný čas sami medzi sebou rozvrhnú pracovný čas a pracovnú náplň pripadajúcu na toto jedno pracovné miesto.

***Domácka práca a telepráca § 52 -*** zamestnankyňa vykonáva prácu pre zamestnávateľa podľa podmienok dohodnutých v pracovnej zmluve doma alebo na inom dohodnutom mieste alebo na inom dohodnutom mieste s použitím informačných technológií (t.j. "telepráca") v pracovnom čase, ktorý si sama rozvrhuje.

Jeden zamestnávateľ môže získať nenávratná finančný príspevok na vytvorenie maximálne 10 nových pracovných úväzkov na plný pracovný úväzok. Tým zamestnávateľom, ktorí sa zapoja do národného projektu Rodina a práca bude do 31.10.2015 refundovaná časť Celkovej ceny práce pre tieto osoby podľa tabuľky:

|  |  |
| --- | --- |
| **Cieľová skupina** | **výška príspevku na mzdu zamestnanca** |
| 1. osoby (**muž alebo žena**) s rodičovskými povinnosťami **na rodičovskej dovolenke**  | **90%** z celkovej ceny práce zamestnankyne, maximálne vo výške 90% CCP vypočítanej z priemernej hrubej mesačnej mzdy v hospodárstve SR[[1]](#footnote-1) = max. 1 127,97 € |
| 2. **matky** s rodičovskými povinnosťami s dieťaťom/deťmi pred nástupom do školy (cca. do veku 6 rokov) |  |

|  |  |
| --- | --- |
| 3. **matky** s rodičovskými povinnosťami s dieťaťom/deťmi vo veku od nástupu do školy do ukončenia 1. stupňa povinnej školskej dochádzky resp. do 10 rokov veku dieťaťa/detí | **50%** z celkovej ceny práce zamestnankyne, najviac vo výške 50% CCP vypočítanej z priemernej hrubej mesačnej mzdy v hospodárstve SR = max. 626,65 € |

Pre výpočet výšky finančného príspevku je určujúca výška mzdy podľa konkrétnej pracovnej pozície uvedenej v Kartotéke zamestnania na [**www.ispt.sk**](http://www.ispt.sk)(mzda v Slovenskej republike/medián).

Viac informácií o podmienkach na zapojenie sa do Národného projektu Rodina a práca nájdete na <http://www.iazasi.gov.sk/sk/narodny-projekt-rodina-a-praca/ako-sa-zapojit3>

1. Priemerná hrubá mesačná mzda podľa Informačného systému o priemerných zárobkoch v 1. Q. 2014 = 927,00 € (MPSVR SR, 2014), celková cena práce s povinnými odvodmi zamestnávateľa vo výške 35,2 % = 1 253,30 €. [↑](#footnote-ref-1)